NORAKSTS

|  |  |
| --- | --- |
| 28.04.2022. | Nr.7/5 |

**GROZĪJUMI JELGAVAS VALSTSPILSĒTAS DOMES 2021. GADA 22. JŪLIJA LĒMUMĀ NR. 12/4** “**ILGTERMIŅA AIZŅĒMUMA ŅEMŠANA ERAF PROJEKTA “JELGAVAS PILSĒTAS PAŠVALDĪBAS IZGLĪTĪBAS IESTĀDES “JELGAVAS TEHNOLOĢIJU VIDUSSKOLA” ENERGOEFEKTIVITĀTES PAAUGSTINĀŠANA” ĪSTENOŠANAI”**

(ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, M.Daģis, A.Eihvalds, A.Pagors, A.Rublis), **PRET – nav**, **ATTURAS – 2** (G.Kurlovičs, A.Tomašūns),

Saskaņā ar likuma “Par pašvaldībām” 21. panta pirmās daļas 27. punktu, likuma “Par pašvaldību budžetiem” VI nodaļu, likuma “Par valsts budžetu 2022. gadam” 10.panta otrās daļas 1. punktu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem”,

**JELGAVAS VALSTSPILSĒTAS DOME NOLEMJ:**

Izdarīt Jelgavas valstspilsētas domes 2021. gada 22. jūlija lēmumā Nr. 12/4 “Ilgtermiņa aizņēmuma ņemšana ERAF projekta “Jelgavas pilsētas pašvaldības izglītības iestādes “Jelgavas Tehnoloģiju vidusskola” energoefektivitātes paaugstināšana” īstenošanai” (turpmāk – lēmums) šādus grozījumus:

1. Aizstāt lēmuma 1. punktā skaitli un vārdus “3 381 719,64 *euro* (trīs miljoni trīs simti astoņdesmit viens tūkstotis septiņi simti deviņpadsmit *euro* 64 *centi*)” ar skaitli un vārdiem “4 065 736,43 *euro* (četri miljoni sešdesmit pieci tūkstoši septiņi simti trīsdesmit seši *euro* 43 *centi*)”.
2. Aizstāt lēmuma 1.1. apakšpunktā skaitli un vārdus “1 562 655,64 *euro* (viens miljons pieci simti sešdesmit divi tūkstoši seši simti piecdesmit pieci *euro* 64 *centi*)” ar skaitli un vārdiem “809 831,35 *euro* (astoņi simti deviņi tūkstoši astoņi simti trīsdesmit viens *euro* 35 *centi*);”.
3. Aizstāt lēmuma 1.2. apakšpunktā skaitli un vārdus “1 819 064,00*euro* (viens miljons astoņi simti deviņpadsmit tūkstoši sešdesmit četri *euro* 00 *centi*)” ar skaitli un vārdiem “3 255 905,08 *euro* (trīs miljoni divi simti piecdesmit pieci tūkstoši deviņi simti pieci *euro* 08 *centi*).”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 28. aprīlī